У бібліятэцы беларускага сялянскага эпасу — песы Купалы, байкі Крапівы, апавяданні Гарэцкага, вялікая частка прозы Быкава, Брыля. Багушэвічаў Аліндарка, Халімон Дуніна-Марцінкевіча, купалаўскія мужык ды жнейка, коласаўскія палясоўшчык Міхась са сціжмай дзяцей, дзядзька Антось, Сымон-Музыка і дзед Талаш, лынькоўскі Міколка-Паравоз, мележаўскія Васіль ды Ганна, вясковыя інтэлігенты Гарэцкага, быкаўская Сцепаніда… Ды ў гэтай вялікай вёсцы ўсе ведаюць адзін аднаго!